ભગવાને આધ્યાત્મિક ભાષામાં કહ્યું છે કે ઇચ્છા અને તૃષ્ણાથી કંઇ જ નહીં મળે, તેનાથી તો માત્ર કર્મબંધન જ મળશે. આકાશની સમાન તમારી ઇચ્છાઓ અને તૃષ્ણાઓ પણ અનંત છે. તેમાં ક્યારેય પૂર્ણતા આવી શકશે નહીં, કેમકે ઇચ્છાઓ ક્યારેય તૃપ્ત થઇ શકશે નહીં. આજદિન સુધી જગતમાં એકપણ વ્યક્તિ એવો નથી કે જે પોતાના જીવનમાં ઇચ્છાઓને પૂર્ણ કરીને મર્યો હોય. અપૂર્ણ અને અધૂરી ઇચ્છાઓ લઇને જ આપણે સંસારમાંથી જઇએ છીએ. .